רחוב נאלבקי

ממוזער|360px| רחוב גיבורי הגטו (Bohaterow Getta) בוורשה (קטע מרחוב נאלבקי לשעבר)
**רחוב נָאלֶבְקי** (בפולנית: **Ulica Nalewki**; ביידיש: **נאַלעווקי** או **נאַלעווקעס**) היה רחוב בוורשה בירת פולין, שעד מלחמת העולם השנייה היה אחת הדרכים המרכזיות של העיר. נאלבקי היה הרחוב הראשי של מחוז הצפון היהודי, שנודע גם בשם מחוז נאלבקי-מוּראנובסקה (Nalewkowsko-muranowska). בזמן המלחמה היה זה אחד הרחובות הראשיים של הגטו שהוקם בעיר. הרחוב נהרס במלחמה, שבה ספגה ורשה הרס ניכר וכמעט כל יהודיה נספו, ולא נבנה מחדש לאחריה, כמו רחובות סמוכים רבים אחרים.
 
לאחר המלחמה ניתן השם נאלבקי לרחוב קטן הממוקם 100 מטר ממערב לרחוב נאלבקי ההיסטורי, ואילו לחלקו הדרומי הקצר של רחוב נאלבקי מלפני המלחמה ניתן השם "גיבורי הגטו" (Bohaterów Ghetta ).

## היסטוריה
השם ההיסטורי נאלבקי (Nalewki) מקורו בנהר בֶּלצ'וֹנצָה ( Bełcząca), הידוע גם בשם נאלבקי. נהר זה זורם דרך ורשה והוא מקור חשוב לאספקת מים עבור תושבי העיר. 

המבנים העתיקים ביותר ברחוב נבנו סביב שנת 1662, המבנים של מנזר בריגידק (Brygidek ) ושל כנסיית השילוש הקדוש (Kościół i klasztor Brygidek w Warszawie  (בצומת הרחובות דְלוּגָה ונאלבקי) נבנו בין השנים 1652–1658. בשנת 1807, בעת המלחמות הנפוליאוניות, השתלטו חיילים צרפתים על הכנסייה ועל המנזר והמנזר התפזר.

הבניינים העיקריים של רחוב נאלבקי היו עם זאת מבני מגורים מעץ, והרחוב היה מפורסם בזנות.

ההתפתחות המהירה של הרחוב התבצעה בשנות ה-20 של המאה התשע-עשרה וקשורה ליישוב יהודי ורשה. נאלבקי הפך להיות רחוב הקניות הראשי ברובע היהודי שהוקם בקרבת מקום.

נאלבקי הפך לאחד מרחובות הקניות החשובים ביותר בוורשה ואחד הרחובות הראשיים של הרובע היהודי בעיר. ברחוב נאלבקי היו סדנאות מלאכה, חנויות כלבו, נקודות שירות וחנויות ספרים. בשנת 1913 פעלו ברחוב 329 סניפים מסחריים של תעשיות שונות.

### רחוב נאלבקי במלחמת העולם השנייה
ההפצצה בשנת 1939 הביאה להרס הראשון ברחוב. בזמן המלחמה, בנובמבר 1940, היה רחוב נאלבקי אחד השערים המרכזיים של גטו ורשה. 

ב-26 במרץ 1943 החל מבצע ארסנל (Akcja pod Arsenałem ) של תנועת ההתנגדות הפולנית לשחרורו של יאן ביטנר (Bytnar ) בשלושת הרחובות נאלבקי, בּיֶילֶנסקה (Bielańska ) ודְלוּגָה (Długa ).

ב-19 באפריל 1943, עם עלות השחר, דרך השער בנאלבקי, נכנסו כוחות גרמניים לגטו, מלוּוים בחיילים משתפי פעולה לטבים ואוקראינים בפיקודו של פרדיננד פון סמרן-פרנקנג, ונתקלו בהתנגדות המזוינת של המורדים היהודים. אירוע זה היה תחילתו של מרד גטו ורשה. לאחר נפילת המרד, חלקו הצפוני של הרחוב השייך לגטו נהרס לחלוטין על ידי הגרמנים.

פינת הרחובות נאלבקי ודלוגה הייתה אתר קרבות בולט במרד ורשה. ב-31 באוגוסט 1944 הרס חיל האוויר הגרמני (הלופטוואפה) את המעצר המורכב במעבר סימונס (), שהוחזק על ידי חיילי גדוד חרוברי הראשון ( Batalion Chrobry I) של הארמייה קריובה, וקבר כ-300 איש במרתפיו.

## תמונות

קובץ:Ulica Nalewki w Warszawie pocztówka po 1906.jpg | רחוב נאלבקי, לאחר שנת 1906
קובץ:Ulica Nalewki w Warszawie 1908.jpg | רחוב נאלבקי, 1908
קובץ:Kramy Nalewkowskie c. 1915-18.jpg | נאלבקי 1, "הביתן הנאלבקאי": חזית לרחוב נוֹבוֹליפּקי (Nowolipki) ועליה שלט לחנות הספרים של א. גיטלין, 1915-18 (בתצלום נראה רכב כיבוי מתחנת כיבוי האש הסמוכה)
קובץ:Ulica Nalewki od strony placu Muranowskiego.jpg | רחוב נאלבקי מכיוון כיכר מוראנובסקי, לפני 1939
קובץ:Kamienica Trottera - Nalewki 31 - 1930.jpg | בית טרוטר (Trotter), נאלבקי 31, 1930
קובץ:Bundesarchiv Bild 101I-001-0285-Ulica Długa.jpg | רחוב נאלבקי, ספטמבר/אוקטובר 1939
קובץ:Warsaw Ghetto Uprising Nalewki Street.jpg | רחוב נאלבקי כחלק מגטו ורשה, 1 בינואר 1943
קובץ:Warsaw by Deczkowki - Bonifraterska - 15710 (1945).jpg | מבט מהגטו מרחוב נאלבקי לרחוב בוניפרטרסקה (Bonifraterska ; משמאל: מבנים גלויים של בית החולים והכנסייה בין הרחובות קונוויקטורסקה (Konwiktorska) וסאפייז'ינסקה (Sapieżyńska)


## קישורים חיצוניים

* "רחוב נאלבקי" בוורשה, פולין
* רחוב נאלבקי - תמונות כולל תמונות ממלחמת העולם השנייה ומפה מצולמת (Ulica Nalewki (Gęsia) (pol.). fotopolska.eu. [dostęp 2013-02-18])
* 
* 
* 
* 
* , 
* 
* , 
* 

## הערות שוליים

קטגוריה:ורשה: רחובות
קטגוריה:יהדות ורשה